Source: https://www.epi.sk/zz/1968-163
Timestamp: 2020-04-02 02:42:06+00:00

Document:
163/1968 Zb. Zákon, ktorým sa mení zákon č. 72/1967 Zb. o Štátnej sporiteľni | Aktuálne znenie
Hľadaj v 163/1968 ×
163/1968 Zb.
Zákon č. 163/1968 Zb.Zákon, ktorým sa mení zákon č. 72/1967 Zb. o Štátnej sporiteľni
Platnosť od 22.12.1968 do31.12.1989
Zrušený 158/1989 Zb. (nepriamo)
ktorým sa mení zákon č. 72/1967 Zb. o Štátnej sporiteľni
(1) Česká štátna sporiteľňa a Slovenská štátna sporiteľňa vstupujú do práv a záväzkov doterajšej Štátnej sporiteľne takto:
a) Česká štátna sporiteľňa vstupuje do práv a záväzkov zo služieb uvedených v § 2 zákona č. 72/1967 Zb. poskytnutých organizačnými zložkami doterajšej Štátnej sporiteľne na území Českej socialistickej republiky;
b) Slovenská štátna sporiteľňa vstupuje do práv a záväzkov zo služieb uvedených v § 2 zákona č. 72/1967 Zb. poskytnutých organizačnými zložkami doterajšej Štátnej sporiteľne na území Slovenskej socialistickej republiky.
(2) Práva a záväzky doterajšej Štátnej sporiteľne neuvedené v odseku 1 prechádzajú na Českú štátnu sporiteľňu, pokiaľ vznikli na území Českej socialistickej republiky, a na Slovenskú štátnu sporiteľňu, pokiaľ vznikli na území Slovenskej socialistickej republiky. Správa majetku vykonávaná doterajšou Štátnou sporiteľňou prechádza na Českú štátnu sporiteľňu, ak ide o majetok na území Českej socialistickej republiky, a na Slovenskú štátnu sporiteľňu, ak ide o majetok na území Slovenskej socialistickej republiky.
(3) Pokiaľ to bude z ekonomického hľadiska potrebné na účelnejšie usporiadanie vzájomných vzťahov Českej štátnej sporiteľne a Slovenskej štátnej sporiteľne, než ako vyplýva z ustanovenia odseku 2, prevedú sporiteľne medzi sebou najneskôr do 30. júna 1969 po vzájomnej dohode príslušné práva a záväzky. Na tento prevod netreba súhlas oprávnených, prípadne zaviazaných; ich práva však nesmú tým byť skrátené. Preberajúca sporiteľňa vstupuje do práv a záväzkov dňom uvedeným v dohode. Obdobne možno previesť správu majetku, ktorá prešla na Českú štátnu sporiteľňu a Slovenskú štátnu sporiteľňu podľa odseku 2 druhej vety.
Zrušujú sa ustanovenia § 1, § 4 ods. 1 poslednej vety a § 4 ods. 3 zákona č. 72/1967 Zb. a z ustanovenia § 5 ods. 1 toho istého zákona sa vypúšťajú slová „v Prahe, oblastného riaditeľstva pre Slovensko v Bratislave“.

References: § 2
 § 2
 § 1
 § 4
 § 4
 § 5